Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14541

2. FEJEZET: A NEMZETKÖZI LÉGIFORGALMI TÁVKÖZLÉSI SZOLGÁLATRA VONATKOZÓ ADMINISZTRATÍV ELŐÍRÁSOK 2.1 A szolgálat felosztása A nemzetközi Légiforgalmi Távközlési Szolgálatot négy részre kell felosztani: 1) Légiforgalmi Állandóhelyű Szolgálat (AFS) 2) Légiforgalmi Mozgó Szolgálat (AMS) 3) Légiforgalmi Rádiónavigációs Szolgálat (ARNS) 4) Légiforgalmi Rádióadó Szolgálat (ABS) 2.2 Távközlés - hozzáférés Az összes légiforgalmi távközlési állomást, beleértve azokat a végberendezéseket és közbenső berendezéseket is, amelyek egy Légiforgalmi Távközlési Hálózat (ATN) részét alkotják, meg kell védeni az illetéktelen közvetlen hozzáféréstől és táveléréstől. 2.3 Üzemidő 2.3.1 Az Illetékes Hatóság az ellenőrzése alá tartozó, a Nemzetközi Légiforgalmi Távközlési Szolgálat részét képező állomások és irodák szokásos üzemidejéről köteles tájékoztatni azokat a légiforgalmi távközlési képviseleteket, melyeket a többi érintett hivatal az erről szóló tájékoztatások vételére kijelölt. 2.3.2 Amikor ez szükséges és, az Illetékes Hatóság a szokásos üzemidő változásáról köteles tájékoztatni azokat a légiforgalmi távközlési képviseleteket, melyeket a többi érintett hivatal az erről szóló tájékoztatások vételére kijelölt, mielőtt ezek a változások hatályba lépnének. Az ilyen változásokat, amikor szükséges, NOTAM-ban is közzé kell tenni. 2.3.3 Ha a nemzetközi légiforgalmi távközlési hálózat egy állomása, vagy egy légijármű üzemeltetést végző szervezet képviselete változtatást kér egy másik állomás üzemidejében, akkor az ilyen változtatást a lehető leghamarabb kell kérelmezni, miután a változtatás szükségessége ismertté vált. A változtatást kérő állomást, vagy a légijármű üzemeltetést végző szervezet képviseletét minél hamarabb tájékoztatni kell kérésének eredményéről. 2007/70/II. szám 2.4 Felügyelet 2.4.1 Minden államnak ki kell jelölnie azt a hatóságot, mely felelősséggel tartozik azért, hogy a nemzetközi Légiforgalmi Távközlési Szolgálat az ezen Anex-ben található eljárásoknak megfelelően üzemeljen. 2.4.2 Ajánlás – Az itt található eljárások alkalomszerűen előforduló megsértését, amikor az nem súlyos, lehetőleg az érintett felek közötti közvetlen kapcsolattal kell lerendezni, akár levelezés, akár személyes találkozás útján. 2.4.3 Amikor egy állomás ezen eljárásokat súlyosan vagy ismételten megsérti, akkor erről az ezt észlelő hatóság éljen kifogással azon Állam 2.4.1 pont alapján kijelölt hatóságához címezve, amelyhez az állomás tartozik. 2.4.4 Ajánlás - A 2.4.1 pont értelmében kijelölt hatóságok lehetőség szerint cseréljék ki egymás között információikat a távközlési, rádiónavigációs, operatív és karbantartó rendszerek működéséről, a szokatlan sugárzási jelenségekről, stb. 2.5 Felesleges, szükségtelen adások Minden Államnak biztosítania kell, hogy a területén lévő állomások szándékosan ne sugározzanak szükségtelen vagy ismeretlen jeleket, közleményeket vagy adatokat. 2.6 Interferencia Valamennyi hivatal, mielőtt bármely állomás számára ellenőrzések, vagy kísérletek végrehajtását engedélyezne, a káros interferencia elkerülése céljából elő kell írja, hogy az összes lehetséges elővigyázatossági intézkedést tegyék meg, például a frekvencia vagy az adásidő gondos megválasztását, valamint a sugárzási energia csökkentését, vagy ha lehetséges, elnyomását. A ellenőrzések vagy kísérletek eredményeként jelentkező káros interferenciát minél hamarabb meg kell szüntetni. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes